دستـــونک
دل وَروک ءَ دیریں وارتــہ بیــا چو کُنٹّ ءَ ریزاِتگ
کُوھنیں گم تئی ترکّ اِتہ چو ھُشکیں لُنٹّ ءَ ریزاِتگ
کرنے گُوَستـہ بے ترا مئے ترانگـانی ســاھــگ ءَ
زنـدگانی واھــگــاں گوں درد ءِ سُنٹّ ءَ ریـزاِتگ
دل زَدگ بیتگ سمین ءِ ساہ ءُ ارواہ بــے بـلاہ
مھپرانی مسکیں وشــبو بنــدیں مُٹّ ءَ ریــزاِتگ
من پہ نازے مھـر ءِ اُوست ءَ مـرگ ءِ ارجان بیـتگاں
واب ئے دیـسـتگ زند ءِ میّـت لال ءِ کُٹّ ءَ ریزاِتگ
جمبراں مرچی نہ بستگ چو پہ تئی اُوست ءَ شریف
آزمــان ءِ چــہ دل ءَ را دُوریں پُٹـّہ ریـزاِتگ